recursal/SuperWikiNEXT-32B huggingface dataset:
**Хотел Трансилванија 2** (англиски: *Hotel Transylvania 2*) - американски анимиран филм од 2015 година, во режија на Генди Тартаковски. Гласовите во филмот ги позајмуваат: Адам Сендлер, Селена Гомез, Кевин Џејмс, Стив Бушеми, Мел Брукс итн.

Содржина
--------

Вампирот Дракула дозволува во својот хотел да доаѓаат и луѓето, а не само чудовиштата. Додека Мејвис и Џони се наоѓаат во посета на неговите роднини во Калифорнија, Дракула и неговите пријатели се обидуваат да направат вистински вампир од неговиот внук, Денис. Мејвис дознава за тоа и веднаш се враќа во замокот, земајќи го во заштита синот Денис. За несреќа, на прославата на неговиот петти роденден доаѓа дедото Влад, кој не ги поднесува луѓето. Кога вампирите-придружници на Влад го напаѓаат Денис, на момчето му се појавува вистинска вампирска сила.

Наводи
------

1. ↑  IMDb, Hotel Transylvania (2012) (пристапено на 2.4.2017)
**Семето на љубовта** (шпански: *Madre Luna*) е американска / колумбиска теленовела снимана во САД и Колумбија, во 2007 година. Серијата во САД има огромен успех, а голем резултат е добрата глумечка екипа а и вечерниот термин на прикажување.

Синопсис
--------

Оваа романтична мелодрама ја претставува Алехандра Агире, силна жена со неверојатно тело, која одгледува ориз во провинцијата на градот Кастељон и крие длабока, шокирачка тајна. Таа е 50 годишна жена со огромна страст, чувствителност и убавина. Тоа ја става на крстопат: дали да го избере Леонардо Цизнерос или неговиот син Анхел. И двајцата се заљубени во неа и се подготвени да ја имаат... Леонардо ја запалил страста во Алехандра порано, кој освен тоа со неа има две деца, Валентин и Деметрио. После неколку години неговото отсуство се појавува повторно и се раѓат чувствата, кои за неа мислеа дека се мртви. Тоа и го сменува животот тотално, принудувајќи да се потсети на минатото. Пред неколку години Леонардо ја запознал Алехандра за време на бизнис патувањето и двајцата се заљубуваат. Леонардо никогаш не и кажал дека бил женет за лошата и пресметливата Флавија, од која го имаат синот Анхел. Без да ја знае вистината, Алехандра дознава дека е бремена. Кога на крај дознава за измамата на Леонардо, таа заминува од него. Решава да молчи, за да не му го наруши семејството. Појавата на Алехандра буди страст во Леонардо. Едноставно се појавуваат и луѓе кои сакаат да ја уништат неа и децата. Тие опасни ѓаволи се Доња Тринидад Сапата, злобната мајка на Флавија и лошиот Тирсо Рејносо, кој управува со сопственоста на семејството Цизнерос, заедно со командант Венено, кој има група убијци, кои го носат името "Sierra Brigade". Во тоа време младото поколение исто така се бори за љубовта, пријателството и остварувањето на соништата. Синот на Леонардо, Анхел се заљубува во Алехандра, без да знае ништо за забранетите тајни. И покрај огромната разлика во возраста, Анхел се обидува да ја присили. Тоа ја провоцира Алехандра, и ќе стори се да се заштити себе и децата. Другите синови на Леонардо се исто така возрасни со своите проблеми. Валентин работи во оризовата фарма, а Деметрио учи во колеџ. И двајцата се борат за љубовта на прекрасната внука на Флавија, Анабел Сандана.

Улоги
-----

| Глумци | Ликови |
| --- | --- |
| Ампаро Гризалес | Алехандра Агире |
| Габриел Порас | Леонардо Цизнерос |
| Мајкл Браун | Анхел Цизнерос |
| Саби Камалих | Доња Тринидад Запата |
| Моника Дионе | Флавиа Портилјо де Цизнерос |
| Арап Бетке | Деметрио Агире |
| Ана Лусија Домингез | Анабел Салдања |

Семето на љубовта на Балканот
-----------------------------

Бугарија: бТВ   
 Србија: Фокс Телевизија   
 Босна и Херцеговина: Мрежа+

Надворешни врски
----------------

* Официјална Веб Страна Архивирано на 24 јуни 2007 г.
* Тепуј
**Оптичка сила** ― феномен во кој зраците на светлината можат да се привлечат и да се одвратат едни со други. Силата дејствува долж оската која е нормална на светлосните зраци. Поради ова, напоредни греди може да се поттикнат да се спојуваат или да се разминуваат. Оптичката сила работи на микроскопски размери и во моментов не може да се открие во поголеми размери. Откриен е од тим истражувачи од Јеил предводени од електроинженерот Хонг Танг.

Поврзано
--------

* Оптичко кревање

Наводи
------

1. ↑  Top 100 Stories of 2009 #83: Like Magnets, Light Can Attract and Repel Itself, Discover magazine, from the January–February 2010 special issue; published online December 21, 2009
**Пиезоелектричниот коефициент** или **пиезоелектричниот модул,** вообичаено се запишува како ***d* 33**, ја дефинира промената на волуменот кога пиезоелектричниот материјал е подложен на електрично поле, или поларизација при примена на напрегање. Општо земено, пиезоелектрицитетот се опишува со тензор со коефициенти {\displaystyle d\_{ij}} ; види Пиезоелектричен коефициент § Белешки за повеќе детали.

Надворешни врски
----------------

* Список на пиезоелектрични материјали
* Табела на својства за олово цирконат титанат
* Пиезоелектрична терминологија
* Пиезоелектрична константа (или коефициент); едноставно објаснување
**Мултиверзумот** е хипотетички збир на универзуми.  Се претпоставува дека овие универзуми содржат сè што постои: целината на просторот, времето, материјата, енергијата, информациите и физичките закони и константите кои ги опишуваат. Различните универзуми во мултиверзумот се нарекуваат „паралелни универзуми". Една претпоставка е дека мултиверзумот е „крпеница од посебни универзуми, сите врзани со исти закони на физиката". 

Овој концепт се дискутирал низ историјата, вклучувајќи ја и грчката филозофија. Таа еволуирала со текот на времето и нашла примена во различни области, како што се космологијата, физиката и филозофијата. Некои физичари тврдат дека мултиверзумот е филозофски поим наместо научна хипотеза, бидејќи не може емпириски да се потврди. Иако некои научници ги анализирале податоците во потрага по докази за други универзуми, не биле пронајдени статистички значајни докази.

Макс Тегмарк и Брајан Грин предложиле различни шеми за класификација за мултиуниверзумот. Класификацијата на четири нивоа на Тегмарк се состои од Ниво I: Продолжување на нашиот универзум, Ниво II: Универзуми со различни физички константи, Ниво III: Интерпретација на многу светови на квантната механика и Ниво IV: Краен ансамбл. Некои концепти на мултиверзум вклучуваат модели на двојни светови, циклични теории, М-теорија и космологија на црните дупки.

Антропскиот принцип сугерира дека постоењето на мноштво универзуми, секој со различни физички закони, може да ги објасни идеалните услови за живот во нашиот сопствен универзум. Се појавуваат дебати околу бричот на Окам и едноставноста на мултиверзумот наспроти единствениот универзум, при што поддржувачите како Макс Тегмарк тврдат дека мултиверзумот е поедноставен и поелегантен. Интерпретацијата на многу светови на квантната механика и модалниот реализам, верувањето дека сите можни светови постојат и се реални како и нашиот свет, се исто така предмет на дебата во контекст на антропскиот принцип.


1. ↑  In some models, such as those of brane cosmology, many parallel structures may exist within the same universe.

1. ↑  Swain, Frank (2017). *The Universe Next Door: A Journey Through 55 Alternative Realities, Parallel Worlds and Possible Futures*. London: New Scientist. стр. 12. ISBN 9781473658677.
**Султанат Неџд** (арап. **سلطنة نجد**) ― држава на Арапскиот Полуостров која постоела од 1921 до 1926 година. На чело на оваа монархија била саудиската династија и се смета за правен претходник на денешна Саудиска Арабија. 

Државата била создадена во 1921 година откако Абдул Азиз ибн Сауд, емирот од Ријад, се самопрогласил за султан на Неџд и неговите зависни територии. На 2 декември 1922 година, Неџд и Кувајт потпишале договор за демаркација на меѓусебната граница. Границата била права линија по 29-та паралела. Во декември 1925 година, Кралството Хиџаз било освоено од војската на Абдул Азиз ибн Сауд. Во јануари 1926 година бил прогласен за крал на Хиџаз и двата ентитета со кои владеел ги споил во едно кралство - Кралство Хиџаз и Неџд.

Наводи
------

1. ↑  Madawi Al Rasheed. (2002). *A History of Saudi Arabia*. Cambridge, England, UK: Cambridge University Press, p. 63.
2. ↑  „No. 1083 SULTANATE OF NEJD and KUWAIT" (PDF). 1922. Наводот journal бара `|journal=` (help)
**Големото кочење** ― теориски научен модел предложен како една од можностите за крајната судбина на вселената. Во овој модел ефектот на темната енергија се менува, запирајќи го забрзаното ширење на вселената и предизвикувајќи бесконечно забавување. Целата космичка материја би била подложена на крајни плимни сили и би била уништена. Друга можност е дека материјата може сè уште да постои, иако во друг облик и организација. Нејасни се и последиците за времето.

Поврзано
--------

* Портал: Астрономија
* Портал: Вселена

* Големата експлозија
* Големото стиснување
* Големото смрзнување
* Големото расцепување
* Топлинска смрт на универзумот

Наводи
------

1. ↑  Musser, George (September 2010). „The Paradox of Time: Why It Can't Stop, But Must". *Scientific American*.
2. ↑  „Could Time End?: Scientific American Podcast". Scientificamerican.com. Посетено на 5 декември 2023.
**Afro-Cuban All-Stars** (*Афро-Кјубан Ол Старс*) е кубанска музичка група под водство на Хуан де Маркос Гонсалес (некогашен тресист за Sierra Maestra). Нивната музика е мешавина од сите стилови на кубанската музика, во кои спаѓаат и болеро, чачача, салса, сон монтуно, тимба, гвахира, данзон, румба и абакуа. Групата особено се прочула на меѓународната сцена со нивниот албум од 1997 наслофвен како *A Toda Cuba Le Gusta*, кој бил снимен на снимањата на Buena Vista Social Club. Негови членови биле Рубен Гонсалес, Ибрахим Ферер, Раул Планас, Пио Лејва, Мануел „Пунтилита" Ликеа, Јанко Пизако и од скоо Каридад Иерезуело и Педро Калво.

 Хуан де Маркос Гонсалес, лидер

Дискографија
------------

* *A Toda Cuba Le Gusta* (1997)
* *Distinto Diferente* (1999)
* *Baila mi Son* (Со Felix Baloy) (2000)
* *Bajando Gervasio* (Со Amadito Valdes) (2004)
* *Live in Japan* (2005)
* *Step Forward* (2005)

Надворешни врски
----------------

* MusicChain - Afro Cuban All Stars Архивирано на 24 декември 2007 г. (англиски)

* Портал: Куба

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 158583136
* LCCN: no99009285
* ISNI: 0000 0001 1931 5262
* SUDOC: 080880304
* BNF: cb14569999c (податоци)
* MusicBrainz: 7744962e-b74f-47e0-b77f-83a2d31dfd31
* NKC: xx0017817

 |

 |
Во физиката, **кинетичкиот терм** е дел од Лагранжијанот кој е дволинеарен во полињата (а за нелинеарните сигма модели, тие не се ни биланеарни), и обично содржи два изводи во однос на времето (или просторот); во случај на фермиони, кинетичкиот терм обично има само еден извод. Равенката на движење изведена од таков Лагранжијан содржи диференцијални оператори кои се генерираат од кинетичкиот терм. Унитарноста бара кинетичките термови да бидат позитивни.

Во механиката, кинетичкиот терм е

{\displaystyle T={\frac {1}{2}}{\dot {x}}^{2}={\frac {1}{2}}\left({\frac {\partial x}{\partial t}}\right)^{2}.}
Во квантна теорија на поле, кинетичките термови за реалните скаларни полиња, електромагнетното поле и полето на Дирак се

{\displaystyle T={\frac {1}{2}}\partial \_{\mu }\Phi \partial ^{\mu }\Phi +{\frac {1}{4g^{2}}}F\_{\mu \nu }F^{\mu \nu }+i{\bar {\psi }}\gamma ^{\mu }\partial \_{\mu }\psi .}
*Света Изабела Португалска* (1630-1635) од Франсиско де Сурбаран.
***Света Изабела Португалска*** ― слика од 1630-1635 година од Франсиско де Сурбаран, на кралицата Света Изабела Португалска, ќерка на Перо III Арагонски и сопругата Денис Португалска. Таа била позната по својата дарежливост, а сликата ја прикажува кралицата во легендарното „чудо на розите", кога успеала да го претвори лебот во рози, кои имала намера да им ги подари на сиромашните, откако сопругот ја прашал што таа се криела. Од 1818 година, сликата се наоѓа во музејот Прадо во Мадрид.

Наводи
------

1. ↑  Jeannine Baticle (red.), *Zurbarán*, The Metropolitan Museum of Art, New York, 1987, p. 251-252
2. ↑  Baticle, Jeannine; Bottineau, Yves (1987). *Book article*. ISBN 9780870995026.
3. ↑  María Dolores Jiménez-Blanco, *The Prado Guide*, Madrid, 2011, p. 88
4. ↑  „Catalogue entry".
**Радијан во секунда** (симбол: **rad⋅s −1** или **rad/s**) е единицаta за аголна брзина во Меѓународниот систем на единици (SI). Радијанот во секунда е исто така SI единица за аголна фреквенција (симбол *ω*, омега). Радијанот во секунда се дефинира како аголна фреквенција што резултира со зголемување на аголното поместување за еден радијан секоја секунда.

Врска со други единици
----------------------

Фреквенција од еден херц (1 Hz), или еден циклус во секунда (1 cps), одговара на аголна фреквенција од 2π радијани во секунда. Тоа е затоа што еден циклус на ротација одговара на аголна ротација од 2π радијани.

Бидејќи радијанот е бездимензионална единица во SI, радијанот во секунда е димензионално еквивалентен на херцот - и двете може да се изразат како реципрочни секунди, s −1. Значи, неопходен е контекст за да се специфицира каков вид на количество се изразува, аголна фреквенција или обична фреквенција.

Еден радијан во секунда одговара и на околу 9,55 вртежи во минута. Може да се дефинираат и *степени во секунда*, врз основа на степенот на лакот.

Кохерентни единици
------------------

Употребата на единицата радијан во секунда е во пресметката на моќноста што ја пренесува вратилото. Во Меѓународниот систем на количества (SI) и Меѓународниот систем на единици, широко користен во физиката и инженерството, моќноста *p* е еднаква на аголната брзина *ω* помножена со моментот на сила *τ* што се применува на вратилото: *p* = *ω* ⋅ *τ*. Кога се користат кохерентни единици за овие големини, кои се соодветно вати, радијан во секунда и њутн-метар, а со тоа и W = rad/s × N·m, не е потребен нумерички фактор при извршувањето на нумеричката пресметка. Кога единиците не се кохерентни (на пр. коњски сили, вртење/мин и фунта-фут), генерално ќе биде неопходен дополнителен фактор.

Поврзано
--------

* Циклус во секунда
* Нормализирана фреквенција (обработка на дигитален сигнал)
* Ред на големина (аголна брзина)
* Радијан на метар

Наводи
------
**Документот за кориснички барања** или **спецификации за кориснички барања** е документ кој обично се користи во софтверското инженерство кој одредува што корисникот очекува софтверот да може да направи.

Штом бараните информации целосно се соберат, тие се документираат во документот за кориснички барања, што има за цел да наведе точно што софтверот мора да прави и станува дел од договорот. Клиентот не може да бара карактеристики што не се во специфицирани во документот, додека развивачот не може да тврди дека производот е готов ако не исполнува ставка од истиот.

Тој може да се користи како водич за планирање на трошоците, распоредите, целите, тестирањето итн. Експлицитната природа на документот им овозможува на клиентите да го покажат на различни акционери за да бидат сигурни дека се опишани сите потребни карактеристики.

Формулирањето на УРД бара преговори за да се утврди што е технички и економски изводливо. Подготовката на УРД е една од оние вештини што се наоѓаат помеѓу науката и уметноста, барајќи и софтверски технички вештини и интерперсонални вештини.

Употреба во фармацевтската индустрија
-------------------------------------

Спецификациите за корисничките барања се важни во фармацевтската индустрија за регулирачки и деловни цели. Спецификациите поддржуват регулаторни и деловни размислувања за процеси, опрема и системи. На пример, деловно размислување може да биде отпечатокот од ногата на опремата пред инсталацијата за да се осигура дека има доволно простор. Слично на тоа, регулаторно размислување може да биде способноста на системот да обезбеди ревизорска трага за да се осигура дека системот ги исполнува регулаторните барања .

### Замки при пишување на спецификациите

Вообичаено, кога компаниите купуваат системи, процеси и опрема - не се зема предвид сè. УРС гарантира дека сè е земено предвид и добавувачот ги обезбедува компонентите, карактеристиките и дизајнот кои се потребни за да се задоволат потребите на компанијата. Со разгледување повеќе и имајќи ги потребните компоненти, карактеристики и дизајн, системот, процесот или опремата може да се усогласат со интересите на компанијата и лесно да се интегрираат.

Референци
---------

1. ↑  Robertson, Suzanne; James Robertson. *Mastering the Requirements Process* (3rd. изд.). Addison-Wesley Professional. ISBN 0321815742.
**Спасе Мазенковски** (Леска, Горичко, Албанија, 2 септември 1953

 - Леска, 30 мај 2018

) — албански и македонски писател, новинар и публицист и еден од најголемите поборци за правата на Македонците во Албанија.

Животопис
---------

Мазенковски е роден на 2 септември 1953 година во селото Леска, Мала Преспа во Албанија. Гимназија и средно економско училиште завршил во Горица и Либражд. Од излегувањето на весникот „Преспа" тој е главен уредник. Постојано објавувал песни, раскази, различни текствови, а е автор и на збирката песни „Преспо моја, разнобојна китка". Основач и претседател на организацијата за заштита на правата на Македонците во Албанија „Друштво Преспа", основач и Главен уредник на весникот „Преспа", основач на единствената партија на Македонците во Албанија, Македонска алијанса за европска интеграција и учесник во сите активности на Македонците во Албанија од 1990 година.

Спасе Мазенковски на македонски јазик има објавено неколку поетски збирки, книги, разкази и репотажи „Преспа моја", „Разбојна китка", „Торбулетот на татко ми", „Преспанска убавица", „Лабид и Преспана", „Рѓосани бисери", „Историја на македонскиот народ во Албанија". На албански јазик ја има објавено книгата „Историја на македонскиот народ". Бил член на друштвото на писатели на Македонија и на друштвото на писатели „Новиот Свет" во Албанија. 
Починал во родното село на 30 мај 2018 година.

Наводи
------

1. ↑  „*"Рѓосани бисери" од Мазенковски*". Архивирано од изворникот на 2017-01-24. Посетено на 2018-05-31.
2. ↑  *Промовирана книгата "Македонскиот народ во Албанија" од Спасе Мазенковски*[*мртва врска*]
3. ↑  „*Почина големиот македонски патриот Спасе Мазенковски*". Архивирано од изворникот на 2018-06-19. Посетено на 2018-05-31.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 250318265
* LCCN: n2012031451

 |

 |
**Стад де ла Мосон** е фудбалски стадион во францускиот град Монпелје. Тој е домашен терен на фудбалскиот клуб Монпелје кој се натпреварува во Лига1. Стадионот бил надоградуван за потребите на Светското фудбалско првенство во Франција 1998. Исто така, стадионот бил користен и за време на Светскиот куп во рагби 2007 година, кој во најголем дел се играл во Франција.

Историја
--------

Стадионот бил отворен во 1972 и е во сопственост на градот Монпелје. Се наоѓа во западниот дел на градот, во близина на реката Мосон, по која и годобил името. Токму заради близината на реката, стадионот бил поплавен во 2002 и 2003 година кога водата од реката скршнала од коритото. Колку била голема поплавата, докажува податокот кој вели дека дури и соблекувалните на стадионот биле целосно поплавени. Теренот бил уништен, и морал да биде заменет со нов.

1987 година кога клубот домаќин на стадионот ФК Монпелје се пласирал во Лига 1, сместивоста на стадионот била зголемена на 23.500 места. За потребите на Мундијалот 1998 година, сместивоста дополнително била зголемена на 35.500 места.

Општи податоци
--------------

Адресата на стадионот е Avenue Heidelberg, 34 080 Монпелје. Најголема посетеност стадионот имал на 17 август 2005. Тогаш 31.457 гледачи дошле да го одгледаат натпреварот помеѓу Триколорите и репрезентацијата на Брегот на Слоновата Коска.

Одиграни натпревари на стадионот
--------------------------------

### Светско првенство 1998.


| Дата | Време (ЦЕВ) | Тим #1 | Резултат | Тим #2 | Рунда | Публика |
| --- | --- | --- | --- | --- | --- | --- |
| 10 јуни 1998 | 21:00 |  Мароко | 2 – 2 |  Норвешка | Група А | 29,800 |
| 12 јуни 1998 | 14:30 |  Парагвај | 0 – 0 |  Бугарија | Група Д | 27,650 |
| 17 јуни 1998 | 21:00 |  Италија | 3 – 0 |  Камерун | Група Б | 29,800 |
| 22 јуни 1998 | 17:30 |  Колумбија | 1 – 0 |  Тунис | Група Г | 29,800 |
| 25 јуни 1998 | 21:00 |  Германија | 2 – 0 |  Иран | Група Ф | 29,800 |
| 29 јуни 1998 | 16:30 |  Германија | 2 – 1 |  Мексико | Осминафинале | 29,800 |
|

Надворешни врски
----------------

* Архива на натпревари на FIFA.com Архивирано на 18 март 2015 г.

Наводи
------

1. ↑  Land unter Südfrankreich
**Посилни од Судбината** е романтична мексиканска теленовела. Серијата е снимена во Мексико, во текот на 2005 година, со 130 епизоди. Серијата имаше добар успех во Мексико, иако тој успех не се повтори многу низ целиот свет. Оваа теленовела кај нас се емитуваше на А1 телевизија во утринските часови. Вистинскиот превод на оваа теленовела е **Против Ветерот и Плимата**.

Синопсис
--------

Наталија Риверо е млада девојка која доаѓа да живее со нејзината тетка Инес, но ќе се соочи со незгодниот чичко Аркадио, кој не сака да чува туѓо дете. Инес ја праќа Наталија во интернат каде останува десет години.По враќањето, таа ќе го привлече вниманието на Аркадио кој се обидува да ја силува и таа бега во јавна куќа, а во тоа и помага Валенте. Но, заради тоа ќе биде убиен, а Наталија дознава дека нејзината тетка е смртно болна и оди да ја посети. Во болницата ќе се сретне со човекот кој целосно ќе и го измени животот. За да ја заштити од Аркадио, Инес ја праќа да живее со Теодоро и неговата сопруга Аполонија, но од самиот старт, Наталија ќе увиди дека не е добредојдена во куќата. Во неа се вљубува Едуардо, братот на Себастијан, а во куќата треба да се досели и Алваро, синот на Теодоро од неговиот прв брак, што нема да ја израдува Аполонија. Но, Алваро е тореадор и загинува во арената, а неговата сестра Рехина решава да го земе неговиот идентитет за да му се одмазди на татко им. Аполонија е несреќна во бракот со Теодоро и утеха ќе најде во Едуардо, а Наталија ќе и стане главна ривалка и крие од него дека претходно имала врска со Валенте. Себастијан е млад бунтовник кој постојано се кара со неговиот брат Едуардо. Поради наместено убиство, тој ќе одлежи затворска казна и по излегувањето ќе се здружи со локалниот криминалец Саул Трехо со прекар Отров. Нивниот пат низ пустината ќе им донесе и една неочекувана средба. Смртта на братот на Отров, ќе предизвика омраза меѓу него и Себастијан. Освен со Отров, Себастијан ќе се соочи и со неговиот брат, откако обајцата ќе откријат дека се вљубени во иста жена, која и не знае дека тие се браќа.

Улоги
-----

| Глумци | Ликови |
| --- | --- |
| Марлен Фавела | Наталија Риос |
| Себастијан Рули | Себастијан Карденас |
| Азела Робинсон | Аполонија Рудел Серано |
| Адријана Фонсека | Сандра Серано Рудел |
| Алексис Ајала | Рикардо Сандовал |
| Кика Едгар | Рехина Кампос / Луна Гитана / Алваро |
| Ернесто Де Алесио | Едуардо |
| Алберто Естрела | Валенте Ортигоса / Франко Гаљардо |

Посилни од Судбината на Балканот
--------------------------------

Македонија: А1 Телевизија   
 Србија: Пинк Телевизија   
 Хрватска:ХРТ   
 Словенија: ПОП ТВ   
 Бугарија: бТВ   
 Црна Гора: Пинк М

Надворешни врски
----------------

* Официјално мрежно место
* Сериалс.ру Архивирано на 11 август 2007 г.
* А1 Телевизија
**Јулиј Розентал** (на полски: Juliusz Rozenthal) е поет и револуционер, член на Македонската револуционерна организација - ТМОРО.

Биографија
----------

Четата на Никола Дечев. Розентал е прв од лево кон десно
Јулиј Розентал е роден на 14 јуни 1872 година во Иркутск, во семејството на полскиот лекар Август фон Розентал кој бил прогонет на 25 години во Сибир, Русија. Негов брат е уметникот Август Розентал. 

Околу 1882 година семејство Розентал се преселува во Бугарија (првично во Источна Румелија). Јулиј започнува да учи во Габровската гимназија, но се избркани заедно со брат му, заради „пропаганда на социјализмот меѓу соучениците"". 

Подоцна предавал во училиштата во Велико Трново и Нов Загора. Се запишал на правни студии на Софискиот универзитет. Во исто време, под влијание на Пејо Јаворов, влегува во редовите на ВМРО. Во август 1902 година илегално влегол во Македонија и два месеци спроведувал обука за работа со експлозивни материјали за четниците на организацијата. Заедно со Александар Соколов служел во четата на велешкиот војвода Никола Дечев и бил избран за секретар и командир на „техничкото одделение". Со четата заминал во Македонија за да учествува во Илинденско востание. Загинал во битка кај кратовското село Луково 12/25 септември 1903 година. Одредот бил опкружен со редовни трупи и башибозук на турскиот аскер. Розентал предводел група бомбаши, но бел тешко ранет во ногата. Кога преживеаните четници се обиделе да се повлечат, тој решил да остане на позиција за да ги заштити.

Бил преведувач и поет, во своите песни главно ја опишал борбата на Македонија за слобода. Учел заедно со македонските народни херои Гоце Делчев и Јане Сандански. И тој се борел со нив во Илинденското востание. 

Уште додека бил средношколец го превел романот „Со оган и меч" на Хенрик Сенкевич. на бугарски јазик и го објавил во „Македонија". 

По неговата трагична смрт, Антон Страшимиров. го собрал целото дело на Розентал, околу 90 песни и ги објавил во стихосбирката „Неиспеани песни", во Софија во 1904 година. Читајќи ја оваа поетска книга лесно може да се види дека темите кои се повторуваат во неговите песни се борбата за ослободување од окупираниот народ како и борбата народот да живее во хармонија. Меѓу овие песни има две песни посветени на Македонија

Христо Силјанов напишал:

>  Чисти во своите младешки пориви, неодоливо љубезни слики кои се искачуваа од задгробното царство на светите македонски сенки, и земаа месо и крв, застанаа во тој момент пред мојот солзен поглед... Јулиј Розентал, студентот-поет со русокосата остра брада, искосена од турскиот куршум во самото деби на неговото читање...
> 
> 
> 
>   
> 
> 
> 
>

Надворешни врски
----------------

* Страшмировъ, А (1924). „Юлий Ц. Розенталъ" (PDF). *Пиринъ*. София. **II** (24): 1.

Наводи
------

1. ↑  Аврамовъ, Стефанъ (1930). „Юлий Розенталъ" (PDF). *Илюстрация Илиндень*. София: Издание на Илинденската Организация. **3** (9 (29): 7.
2. ↑  *Енциклопедия България, том 5*. София: Издателство на БАН. 1986. стр. 810.
Брojнг со Баскет Бон во 2019 година.
**Мартин Фонг Нит Вет Бројниг** (роден на 18 февруари 1992) е германски професионален кошаркар кој игра за Конгресната Бундеслига (ББЛ) за екипата на Телеком Конгрес Бон.

Аматерска кариера
-----------------

Мајката на Мартин има тајванско потекло, а неговиот татко бил Германец. Пред да почне да тренира кошарка тренирал фудбал.

Професионална кариера
---------------------

Бројниг ја започнал својата професионална кариера со потпишување на двегодишен договор со клубот Бундеслига МХП Ризен Лудвигсбург во јуни 2016 година. Сепак, овој договор бил раскинат по само една година, па така Бројниг се преселил во екипата на Телеком Бон.

Репрезентација
--------------

Бројниг играл за германската репрезентација на Германија U16 и U18. Со U16 тој го освоил Б првенството во Сараево во 2008 година. Во 2010 година, тој учествувал во изборот на U18 на Европското првенство во Литванија.

Наводи
------

1. ↑  „Team 2017/2018" (германски). Telekom Baskets Bonn. Архивирано од изворникот на 2018-09-04. Посетено на December 29, 2017.
2. ↑  „Breunig returns home to play professionally". *GoGriz.com*. Посетено на August 22, 2018.
3. ↑
4. ↑  „Martin Breunig U16 European Championship Men (2008)". *www.fibaeurope.com*. Посетено на August 22, 2018.
5. ↑  „Montana lands Washington transfer Breunig". May 20, 2013. Посетено на August 22, 2018.
**Да живееш живот** (португалски јазик: **Viver a Vida**) е бразилска теленовела. Теленовелата започна да се емитува во ударниот термин на Реде Глобо телевизијата, заменувајќи ја успешницата на Глорија Перез, „Патот на Индијките". Ова е првата новела на Маноел Карлос каде што главниот лик Елена ја глуми црна девојка и тоа популарната глумица Таис Араухо.

Синопсис
--------

Елена е модел, млада и убава која секогаш има голем успех во нејзините модни дефилеа. Но, таа не е свесна дека нејзината судбина ќе се промени драстично од моментот кога ќе се заљуби во Маркос. Маркос е човек кој е 20 години постар од неа, и кој терба да му стави крај на својот брак кој го има веќе 30 години. Маркос е поранешен сопруг на Тереза, со која имал три прекрасни ќерки: Лусијана, Изабела и Миа, која е најмладата ќерка а и посвоена. Секој си има своја приказна и своја различна сопственост. Лусијана е разгалена девојка и добар модел, а што е уште полошо, таа е и најголемиот соперник на Елена. Лута од новата врска на неговиот татко, Лусијана заедно со нејзината мајка Тереза ќе се борат против таа љубов. Изабела е фина девојка која живее во тотално спротивни ставови од Лусијана. Миа е најмладата, која е секогаш пријателски настроена.

Лусијана се гледа со Хорхе, заљубен човек, но не и‘ се допаѓа тоа што тој е против идејата таа да биде модел. Хорхе, одговорен и сериозен има проблеми дома со неговиот брат близнак Мигел, кој е тотално различен карактерно од него. Единствената преокупација на Мигел е неговата девојка Рената. Таа, која што не е спремна да со оствари својот сон да стани глумица, започнува опасна навика со пиењето и алкохолот.

Улоги
-----

| Глумци | Ликови |
| --- | --- |
| Таис Араухо | Елена |
| Жозе Мајер | Маркос |
| Џована Антонели | Дора |
| Тијаго Ласерда | Бруно |
| Матеус Солано | Хорхе/Мигел |
| Летисија Спилер | Бетина |
| Камила Моргадо | Малу |
| Барбара Паз | Рената |

Надворешни врски
----------------

* Официјално мрежно место Архивирано на 24 септември 2009 г.
**Хосе Франсиско Кали Цај** (роден на 27 септември 1961 година) — адвокат и дипломат од Гватемала.

Тој ја презел функцијата специјален известувач на Советот за човекови права на ОН за правата на домородните народи во 2020 година, откако мандатот на неговата претходничка, Викторија Таули-Корпуз, завршил на 30 април истата година. Како специјален известувач на ОН, тој има задача да ги испита наводните прекршувања на правата на домородните народи и да го промовира спроведувањето на меѓународните стандарди за правата на домородните народи. Во ова својство, тој и Дејвид Р. Бојд ја повикале Шведска на почетокот на 2022 година да не и доделува лиценца на британската компанија Beowulf Mining за рудникот за железна руда Калак во регионот Галок, дом на домородните Сами, изјавувајќи дека рудникот со отворен коп би го загрозила заштитениот екосистем и миграцијата на ирвасите.

Пред да стане специјален известувач, Франсиско Кали бил избран во четири последователни четиригодишни мандати за да служи во Комитетот за елиминација на расната дискриминација, тело од Договорот на ОН, од 2004 до 2020 година. Тој бил избран за претседател на Комитетот, а во тоа својство имал двегодишен мандат од 2014 до 2016 година. Тој бил првиот домороден човек избран да служи во договорно тело на ОН.

Во владата на Гватемала, Франсиско Кали служел на голем број позиции, вклучувајќи, почнувајќи од 2016 година, амбасадор во Германија (исто така акредитиран во Полска и Украина) и, од 2008 до 2013 година, директор за човекови права во Министерството за надворешни работи.

Тој е член на факултетот на Правниот факултет на Универзитетот во Аризона.

Наводи
------

1. ↑  „ADVANCE UNEDITED VERSION Mr. José Francisco CALI TZAY". OHCHR. Посетено на March 16, 2020.
2. 1 2  „José Francisco Cali Tzay Appointed as New United Nations Special Rapporteur on the Rights of Indigenous Peoples". *Cultural Survival* (англиски). Посетено на 3 May 2023.
3. ↑   Архивирано на 8 август 2020 г. 
HRC appoints Jose Francisco Cali Tzai a new Special Rapporteur on the Rights of Indigenous Peoples
4. ↑  Johan Ahlander (10 February 2022), UN advisers urge Sweden to stop mine in home of indigenous Sami *Reuters*.
5. 1 2 3  „José Francisco "Pancho" Calí Tzay". *University of Arizona Law* (англиски). 9 February 2021. Посетено на 3 May 2023.
6. ↑  „CV-Cali Tzay". *OHCHR*. Посетено на 3 May 2023.
7. ↑  „Ambassadors in Germany". *diplomatisches-magazin.de* (англиски). Посетено на 3 May 2023.
Писмо на Боро Чушкар испратено до ГШ, 1944.
**Борис Чушкаров** (**Боро Чушкар**) (28 јануари 1916

 во Куманово — 19 септември 1982

 во Скопје) — првоборец и генерал.

Животопис
---------

Во 1940 година станува член на КПЈ. Заради своето антифашистичко-ослободително дејствување во 1938 и 1940 година, заедно со Душан Недељковиќ, Блажо Орландиќ и Антон Колендиќ, е интерниран во логор во Билеќа. Во организирањето на нардоно-ослободителната борба се вклучил во 1941 година. Дејствувал на низа раководни позиции во единиците на НОВ: политички комесар на баталјон и на Третата МНОУБ, на 42 македонска дивизија и на Петнаесеттиот македонски корпус што учествувал на Сремскиот фронт.

Тој е еден од македонските борци кои не дозволиле сите македонски жртви и борба за ослободување да ја преземе бугарската војска, која сакала да парадира како ослободителска војска низ Скопје.

|  |  |  |
| --- | --- | --- |
| „ | *Знаеш ли дека ова не е царска Бугарија? Знаеш ли ти, генерале, дека се наоѓаш во Југославија? Знаеш ли ти дека војуваме против вас четири години? Да ви ја ебам мајката фашистичка! Знаеш ли ти, ѓубре едно бугарско, ако направите уште еден единствен чекор кон градот, дека ќе наредам да се пука кон вас од сите оружја и орудија што ги има во градот!?* | "|
| — Обраќање на Боро Чушкар кон бугарски генерал |

Учесник на Првото заседание на АСНОМ. По ослободувањето вршел високи функции во УДБ на СРМ.

Автор е на повеќе публицистички и историографски дела и остави обемни мемоари. Исто така ги напишал сценаријата за *„Прилеп, вчера и денес..."* и „*Препородени полиња"*. Носител е на Партизанска споменица од 1941.

Наводи
------

1. ↑  *Личности од Македонија*. Скопје: МИ-АН. 2002. стр. 357. ISBN 9989-613-28-1. На `|first=` му недостасува `|last=` (help)
2. ↑  *Македонски историски речник*. Скопје: ИНИ. 2000. стр. 506. ISBN 9989-624-46-1. На `|first=` му недостасува `|last=` (help)
3. ↑  „Како не успеала бугарската парада за „ослободувањето" на Скопје". *Pressing TV*. 2018-11-13.
4. ↑  „Прилеп, вчера и денес...". *www.maccinema.com*.
5. ↑  „Препородени полиња". *www.maccinema.com*.
6. ↑  „ЧУШКАР, Боро". *Македонска Енциклопедија*. 2018-10-11.

Надворешни врски
----------------

* Непоколебливоста во борбата за слобода на Кумановската револуционерна организација (извадок од „Борбено Куманово 1919-1941")
* „Кушкули... село - 5 јуни 1944"
* Прославувањето на 1 мај во бригадата
* Сведоштво на Боро Чушкар за "бугарското" парадирање во Скопје

  


|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
Трговската марка на Xbox Series X/S
**Xbox Series X/S** — серија домашни играчки конзоли развиени од Microsoft. Го сочинува поколението Xbox-конзоли објавено на E3 2019 како **Project Scarlett**. Ги вклучува **Xbox Series X** и **Xbox Series S** објавени во септември 2020 г. Двете конзоли биле пуштени во продажба на 10 ноември 2020 г.

Критичарите ги пофалиле Xbox Series X/S за нивните апаратни подобрувања во однос на Xbox One и нагласокот на Microsoft врз изданијата од неколку поколенија, но верувале дека игрите достапни при пуштањето не ги искористиле целосните можности на опремата. „Мајкрософт" не ги објавил бројките за продажбата на Xbox Series X/S, но на 27 јули 2021 г. рекол дека тие се најбрзо продаваните модели на Xbox до денес. Се проценува дека „Мајкрософт" има испорачано најмалку 18,5 милиони единици од двете конзоли ширум светот до декември 2022 г.

Наводи
------

1. ↑  Rogers, Carter. „Playstation 5, Xbox Series X Bring Sony-Microsoft Rivalry To A New Generation". *NPR.org* (англиски). Архивирано од изворникот November 13, 2020. Посетено на 2020-11-13.
2. ↑  Limited, Ampere Analysis. „Console market 2022 review: Hampered by lack of hardware availability". *www.ampereanalysis.com* (англиски). Посетено на 2023-03-21.[*мртва врска*]Предлошка:Мртва веза

Надворешни врски
----------------

|  |  |
| --- | --- |
| Ризница | „Xbox Series X/S" на Ризницата ? |

* Матична страница
**„Двете половини на срцето"** (српскохрватски: *Двије половине срца*) — филм на режисерот Вефик Хаџисмајловиќ од 1982 година. Главните улоги ги играат: Мирјана Карановиќ, Љубиша Самарџиќ, Дамир Варга и Зијах Соколовиќ.

Синопсис
--------

Безгрижното и весело момче Мак случајно дознава дека неговиот татко се гледа со друга жена. Набрзо, тоа го дознава и мајка му. Така, во нивниот дом започнуваат кавгите и семејството почнува да се распаѓа. Со тоа се урива и светот на Мак и се прекинува неговото безгрижно детство...

Наводи
------

1. ↑  Двије половине срца (пристапено на 7.12.2023)
**Свето Благовештение** грчки: *Ιερός Ναός Ευαγγελίστριας*) — црква во градот Сер, Егејска Македонија. Влегува во состав на Серско-нигритската епархија на Цариградската патријаршија. Има улога на парохиски храм.

Историја
--------

Црквата е сместена на улица „Теодорос Турлендес" во маалото Долна Каменица. Не е познато кога е изградена. Маалото се спомнува уште во византиските извори. Во османлиско време било христијанско маало и веројатно во неа имало храм. Најстарите конкретни податоци за црквата се од една икона во неа, која датира од 1817 г. Во подоцнежни извори се среќаваат податоци за ремонт на храмот. Над средната јужна врата има натпис кој спомнува „март 1881 г." — веројатно годината на обнова. Подоцна се направени бројни делумни поправки. На 13 јули 1907 г. се одиграла борба во камбанаријата на храмот помеѓу четата на гркоманскиот капетан Димитар Гоголаков и турската војска. Камбанаријата е урната во 1926 г. за да биде заменета со поголема. Во 1933 година апсидите се малтерисани. Во 1944 г. е обновен и покривот, а дворот е ограден. Црквата го добила денешниот облик по три големи обнови во 1962, 1971 и 1984 г. Сегашната црква е речиси квадратна базилика со димензии 18,30 × 17,80 м.

Иконата на „Св. Виктор, Мина и Викентиј" (1865) е дело на монахот Јеремија Мелнички.

Во 1979 – 1982 г. зографот Георги Златанов (Георгиос Златанис) го живописал олтарниот простор и мал дел од наосот. Во 1996 – 1998 г. браќата Влахос и Андониос Ладијас го живписале остатокот од храмот. Во 2007 г. црквата е фасадирана со камен.

Во северниот дел на дворот во 1991 г. е подигнат параклисот „Св. Христофор".

Поврзано
--------

* Серско-нигритска епархија

Наводи
------

1. 1 2 3 4  „Ιερός Ναός Ευαγγελίστριας". Ιερά Μητρόπολη Σερρών και Νιγρίτης. Посетено на 12 декември 2017.
2. ↑  Παρχαρίδου-Αναγνώστου, Μάγδα (2013). „Δύο εικόνες του ζωγράφου Ιακώβου Γιακουμή Νικολάου από το Μελένικο στο ναό των Εισοδίων της Θεοτόκου στη Χωριστή Δράμας" (PDF). *Σερραϊκά Σύμμεικτα*. Σέρρες (2): 262.
**Свети Мина и Света Недела** (грчки: *Ιερό Παρεκκλήσιο Ἁγίων Μηνᾶ καί Κυριακῆς*) — црква во градот Сер, Егејска Македонија. Влегува во состав на Серско-нигритската епархија на Цариградската патријаршија.

Историја
--------

Храмот е сместен на улиците „Евталија Адам" и „Акрополис", во северниот дел на градот. Изграден е врз остатоците од средновековна црква, посветена на Света Недела. Подигнат е во 1837 г. според камената плоча на него. По 50 години е обновен. Изгорел за време на Втората балканска војна во јуни 1913 г. Неговата обнова започнала во 1939 г. благодарение на ктиторката Евгенија Валала, и храмот веќе бил посветен на Свети Мина. Осветен е во 1985 г. оД митрополитот Максим Серски. Во 2007 г. е повторно обновен и живописан од зографот Николаос Голас.

Иконите „Свети Власиј" (1850) и „Рождество Христово" (1852) се дело на зографот Јаков Мелнички.

Поврзано
--------

* Серско-нигритска епархија

Наводи
------

1. 1 2  „Ιερό Παρεκκλήσιο Ἁγίων Μηνᾶ καί Κυριακῆς". Ιερά Μητρόπολη Σερρών και Νιγρίτης. Посетено на 16 декември 2017.
2. ↑  Παρχαρίδου-Αναγνώστου, Μάγδα (2013). „Δύο εικόνες του ζωγράφου Ιακώβου Γιακουμή Νικολάου από το Μελένικο στο ναό των Εισοδίων της Θεοτόκου στη Χωριστή Δράμας" (PDF). *Σερραϊκά Σύμμεικτα*. Σέρρες (2): 259. Архивирано од изворникот (PDF) на 2022-06-12.

Надворешни врски
----------------

* Црква „Св. Мина и Св. Недела" - Сер на Ризницата ?
Ганимед, биста, 2 век од н.е. Лувр
**Ганимед** е лик во старогрчката митологија, кој ѝ го дал името на Троја. Во делата на Апулеј, Ганимед е наречен Катамитус.

Митот за Ганимед
----------------

Хомер го опишува Ганимед како најубавиот меѓу смртниците. Тој бил син на Калирхо и на Трос од Дарданија, од чие име го извел името Троја. Неговите браќа биле Ила и Асарака. Во една верзија на митот, Зевс се вљубил во Ганимед и, претворен во форма на орел, го грабнал за да служи како виноточец на Олимп. Во поезијата, Ганимед е симбол за убаво младо момче кое предизвикува страст и љубов и кај жените и кај мажите.

Зевс, претворен во орел, го грабнал од овчарот Ганимед тројанската рамнина. Постои и предание дека од Троја го одвела Еоја, која што го завела, и дека Зевс го грабнал Ганимед од неа. Кога бил поставен за пехарник, Хера се жалела дека со тоа им била нанесена навреда нејзе и на нејзината ќерка Хеба која дотогаш ги послужувала боговите со вино, но со тоа само го налутила Зевс, кој тогаш го поставил ликот на Ганимед меѓу ѕвездите како Водолија.

Ганимед како тема во уметноста и во популарната култура
-------------------------------------------------------

Ганимед се јавува како тема во делата од уметноста и популарната култура, како:

* „Ганимед" — песна на Јохан Волфганг Гете.

Наводи
------

1. ↑  A. V. „Objašnjenja", во: Apulej, *Zlatni magarac*, Dereta, Beograd, 2011, стр. 220.
2. ↑  Robert Grevs, *Grčki mitovi*, Nolit, Beograd, 1992, str. 104.
3. ↑  Johan Volfgang Gete, *Pesme*. Beograd: Rad, 1964, стр. 22-23.

Надворешни врски
----------------

|  |  |
| --- | --- |
| Ризница | „Ганимед (митологија)" на Ризницата ? |

* The Zeus and Ganymede Myth: Analysis and Resources by Andrew Calimach
* World History of Male Love: Zeus and Ganymede
* Ganymedes, Theoi Project
* Ganymede: Subject of the Visual Arts
* Goethe, "Ganymed" Архивирано на 30 ноември 2015 г. (германски)
* Warburg Institute Iconographic Database (ca 200 images of Ganymede) Архивирано на 4 март 2016 г.

* Киднапирањето на Ганимед (1650), од Есташ Лесјуер*Киднапирањето на Ганимед* (1650), од Есташ Лесјуер
* Ганимед и Зевс како орел од Бертел Торвалдсен*Ганимед и Зевс како орел* од Бертел Торвалдсен
* Ганимед (1804) од Хозе Алварез КубероГанимед (1804) од Хозе Алварез Куберо
* Силувањето на Ганимед, (1611) од Рубенс*Силувањето на Ганимед*, (1611) од Рубенс

|  |  |
| --- | --- |
| Stub icon | *Оваа статија поврзана со митологијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 3262256
* LCCN: sh85053046
* GND: 118537520
* SUDOC: 078600642
* BNF: cb11941971x (податоци)

 |

 |
**Антонио Пједра Перес** (шпански: *Antonio Piedra Pérez*; р. 10 октомври 1985

) — поранешен шпански професионален друмски велосипедист, кој возел професионално во периодот 2007-2017 година.

Роден во Севиља, Пједра настапува како професионалец од 2007, натпреварувајќи се за екипите Фуертевентура-Канаријас и Андалусија-Кахасур, пред да се приклучи на екипата Каха Рурал-Сегурос РГА за сезоната 2012. Пједра однел престижна победа на Рогаланд ГП во мај 2012, победувајќи сам со предност од 35 секунди од најблискиот соперник. Учествувал на Вуелта а Еспања 2012, неговата екипа добила специјална покана и освоил голема победа на етапата 15, планинска етапа со завршница на нагорнина над Езерото Ковадонга. Пједра го следел потегот на неколку возачи, кои се одвоиле на првото искачување на етапата и се одвоил од нив на последното искачување на трката, првото искачување од „екстра" категорија на Вуелта. Имал 2 минути и 2 секунди предност пред најблискиот соперник, возачот на Еускалтел-Еускади Рубен Перез.

Достигнувања
------------

2006
2. Краен пласман Вуелта а Сеговија
1. Етапа 3
3. Краен пласман Вуелта а Паленсија
1. Етапа 2 (ТТТ)
2009
1. Етапа 5 Волта а Португал
2011
8. Краен пласман Тур де Сан Луис
9. ГП де Љодио
2012
1. Рогаланд ГП
1. Етапа 15 Вуелта а Еспања
2013
Вуелта а Еспања
Награда за борбеност на етапа 5
2016
10. Краен пласман Тур де Лангкави

Наводи
------

1. ↑  „Пједра сам до победа во Норвешка". *Cycling News*. Future Publishing Limited. 13 мај 2012. Посетено на 14 мај 2012.
2. ↑  Сузан Вестемајер (2 септември 2012). „Пједра победи на етапа на Вуелта а Еспања по целодневно бегство". *Cycling News*. Future Publishing Limited. Посетено на 2 септември 2012.

Надворешни врски
----------------

* Антонио Пједра на Ризницата ?
* „Достигнувања на Антонио Пједра". Cycling Archives.
* „Достигнувања на Антонио Пједра". Cycling Quotient.
* „Достигнувања на Антонио Пједра". ProCycling.

|  |  |
| --- | --- |
|  Знаме на ШпанијаБиографска икона | *Оваа биографска статија поврзана со шпанскиот велосипедизам е никулец. Можете да помогнете со тоа што ќе ја проширите.** п
* р
* у
 |
**Гвантанамера** (шпан. *Guantanamera*) е марка на кубански пури (Хабанос СА).

Логото на Гвантанамера

Историја
--------

Марката „Гвантанамера" била лансирана во Дортмунд, Германија на 14 септември 2002 и се јавува на меѓународниот пазар во октомври истата година. Марката е именувана по песната *Гвахира Гвантанамера* (*Селанка од Гвантанамо*) на Хозе Фернандес Дијаз. За разлика од сите други кубански пури, тутунот за оваа марка доаѓа од регионот Вуелта Ариба, во средиштето на Куба, а не од Вуелта Абахо во провинцијата Пинар дел Рио.

Во марката се застапени само машински-изработени пури, и истата е позната по својата достапност во цените. Мешавината е блага со помалку остар/тинински аспект.

*Витоли* на Гвантанамера
------------------------

Ова е список на *витоли* (големини) во рамките на производната линија на Гвантанамера со нивните димензии во англиски и метрички мерниединици и нивите *vitolas de galera* (фабрички имиња).

*Машински-изработени витоли*

* Cristal - 5 7/8" x 41 (150 x 16.27 mm) Cristal
* Compay - 4 7/8 x 40 (123 x 15.87 mm) Standard
* Décimo - 5 1/4" x 38 (134 x 15.08 mm) Universal
* Minuto - 4" x 44 (102 x 17.07 mm) Minuto
* Purito - 4 1/8 x 29 (106 x 11.51 mm) Chico

Поврзано
--------

* Марки на пури

Надворешни врски
----------------

* Официјално мрежно место на Хабанос С.А. (англиски) (шпански)
* Критики на пурите на Гвантанамера (англиски)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Кубански пури |
| --- |
|  |
| Глобални | Квинтеро **·**  Коиба **·**  Монтекристо **·**  Партагас **·**  Ромео и Хулиета **·**  Ојо де Монтереј | Логото на Хабанос С.А. |
|  |
| Мултилокални | Боливар **·**  Вегас Робаина **·**  Гвантанамера **·**  Панч **·**  Фонсека **·**  Х. Упман **·**  Хозе Л. Пједра |
|  |
| Локални | Белинда  **·**  Вегуерос **·**  Дипломатикос **·**  Ел Реј дел Мундо **·**  Кабањас **·**  Кеј д'Орсе **·**  Ла Глорија Кубана **·**  Ла Флор де Кано **·**  Лос Статос де Лукс **·**  Пор Ларањага **·**  Рамон Аљонес **·**  Рафаел Гонзалез **·**  Санчо Панса **·**  Сент Луис Реј **·**  Хуан Лопез |
|  |
| Нишни | Куаба **·**  Сан Кристобал де ла Хабана **·**  Тринидад **·**  Троја |

 |